Kukhona abantu abathanda ukuthi kukusizaphi ukugcwala, abanye bathi ukupakisha, ube nezindawo zokubambelela uma ungumuntu wesifazane ngoba isitho sowesifazane siyefana noma ngabe upakishile okanye ume waqonda nje? Yebo kuyiqiniso ukuthi ukwakheka kwesitho kuzofana, okubalulekile ukuzibuza ukuthi izakhi zalesi sitho zimi kanjani? Okwesibili, owesifazane onomzimba lokhu kuchaza ukundlaleka kwemizwa namavungu ayo. Okusho ukuthi owesifazane opakishile noma onesisu, ngenxa yokundlaleka kwemizwa namavungu ahambe akheka; uma nithintana ukuheleza nokugiya kwemizwa kuzoqala laphaya kuze njalo kuze kuyofika endaweni. Isisu, amathanga amakhulu, izindawo zokubambelela, amabele athe xaxa; uyabona lapha ukuthi umzimba wesilisa uzoqale uthinte ezindaweni ezilena nalena ngaphambi kokufika esithweni. Lokhu kuchaza ukudidiyeleka kwemizwa namavungwana ayo kusuka lapho kuthintana khona, sekuhlasimulisa umzimba wonke kowesilisa nakowesifazane; uthi ufika nje le, sekuyaviliyela sekuthi awuthi lungu phela. Kumuntu omncane ngokomzimba, umehluko wukuthi lezi zindawo esikhuluma ngazo okudlulwa kuzo zimbalwa. Ngizama ukuveza ukuthi kumuntu onomzimba uyaphoqeleka ukuvunguza ezindaweni ezithile ngaphambi kokufika emphelandaba; lokhu kwenza umphumela wehluke, ube wusukasambe wocansi into eyoze ilahlwe.